उधर जिला कचहरी के ठीक सामने बसपा का नीला पंडाल लगा है। पंडाल की बीचों-बीच बाबा साहेब की करीब 15 फुट की प्रतिमा। यह मूर्ति मायावती ने मुख्यमंत्री रहते अपने पहले कार्यकाल में लगवाई थी। माल्यार्पण के लिए बाकायदा लोहे की स्थायी सीढ़ी बनी है। लेकिन मूर्ति के चारों तरफ लगे संगमरमर के पत्थरों पर घिसाई का काम चल रहा है। मजदूर बताता है कि यह काम रात तक पूरा हो जाएगा। मौके पर बसपा का कोई बड़ा नेता नहीं है। एक कार्यकर्ता ने बताया कि ‘सबही नेता गाँव से मनई लाए गए हैं। गाँव-गाँव मान मन्नुउल चल रही है।’